b"\n_START_ARTICLE_\nEmili Sampere i Oliveras\n_START_SECTION_\nTraject\xc3\xb2ria\n_START_PARAGRAPH_\nComen\xc3\xa7\xc3\xa0 jugant de davanter, durant la d\xc3\xa8cada de 1900, passant al centre del camp durant els anys 1910. Comen\xc3\xa7a a jugar al X Sporting Club el 1902. Entre 1903 i 1906 jug\xc3\xa0 al RCD Espanyol. Aquest any, el club atur\xc3\xa0 les activitats i Sampere, juntament amb altres companys, ingress\xc3\xa0 al X Sporting Club, on fou tres cops campi\xc3\xb3 de Catalunya i m\xc3\xa0xim golejador del campionat la temporada 1906-1907. El 1909, juntament amb Juli\xc3\xa0 Clapera, fou art\xc3\xadfex del renaixement de l'Espanyol, con jug\xc3\xa0 fins a la temporada 1916. Amb l'Espanyol fou tres cops m\xc3\xa9s Campi\xc3\xb3 de Catalulnya. El 8 d'octubre de 1916 se li va retre un homenatge, al costat del tamb\xc3\xa9 jugador Pere Gibert, en un partit que enfront\xc3\xa0 el primer i el segon equip de l'Espanyol._NEWLINE_Posteriorment fou directiu de l'Espanyol, \xc3\xa0rbitre i entrenador de diversos equips. Com a entrenador dirig\xc3\xad el Real Murcia, Real Betis, club amb qu\xc3\xa8 arrib\xc3\xa0 a la final de Copa de 1931 i assol\xc3\xad el primer ascens a primera divisi\xc3\xb3, i Real Oviedo._NEWLINE_El 29 de juny de 1955 fou objecte d'un gran homenatge del futbol catal\xc3\xa0, amb dos partits de futbol: Espanyol 8 -Selecci\xc3\xb3 Catalana 2 i Veterans 5 - Combinat de jugadors 1."